Diari Oficial de la Generalitat Valenciana


Sumari del DOGV 1737, del 04-03-1992 (1992/824127)

DECRET 22/1992, de 17 de febrer, del Govern Valencià, pel qual s'aprova la concessió d'un aval de la Generalitat Valenciana a l'Ajuntament de Quesa.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/02/17/22/dof/vci/html**

### Dades del document

Número de DOGV
:   1737

Data del DOGV
:   04-03-1992

Secció del DOGV
:   DISPOSICIONS GENERALS

Número del document
:   1992/824127


Data del document
:   17-02-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 22/1992, de 17 de febrer, del Govern Valencià, pel qual aprova la concessió d'un aval de la Generalitat Valenciana a l'Ajuntament de Quesa.  
La vigent Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
El Decret 106/1985, de 22 de juliol, del Govern Valencià, tot desplegant la Llei d'Hisenda Pública de la Generalitat Valenciana, específica les característiques i els requisits per a la concessió d'avals a les corporacions locals per part de la Generalitat Valenciana.  
D'altra banda, la Llei 7/1991, de 28 de desembre, de Pressupostos de la Generalitat Valenciana per a l?exercici de 1992, en l'article 14, recull una consignació de crèdit per a la concessió d'avals de fins a un límit màxim de 10.000 milions de pessetes.  
Basant-me en la normativa esmentada, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 17 de febrer de 1992,  
DECRETE:  
Article únic  
Autoritzar el Conseller d'Economia i Hisenda per a la firma d'un aval de Tresoreria a favor de l'Ajuntament de Quesa, destinat a garantir una operació de crèdit, per import de quinze milions de pessetes de principal, que s'ha de formalitzar amb la Caixa Rural de València, segons les estipulacions contingudes en l'annex d'aquest decret.  
València, 17 de febrer de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
ANNEX  
València, ... (data)  
Antoni Birlanga Casanova, Conseller d'Economia i Hisenda, en nom de la Generalitat Valenciana, en execució del que disposa la vigent Llei d'Hisenda Pública de la Generalitat, desplegada en el Decret 106/1985, de 22 de juliol, del Govern Valencià, i en virtut del Decret 22/1992, del Govern Valencià, aprovat en la reunió del dia 17 de febrer de 1992, concedeix un aval a l'Ajuntament de Quesa en garantia d'un préstec de quinze milions de pessetes de principal, de deu anys de durada, inclosos dos de mancança, amb un tipus d'interès nominal anual del 12'75 per cent durant el primer any de vigència del préstec i variable, amb referència al tipus d'interès de les operacions actives del crèdit hipotecari més un marge de l'1 per cent durant el període restant, amb venciments trimestrals i amortitzacions anuals, davant la Caixa Rural de València, en la quantia i les condicions que a continuació es detallen:  
1. Aquest aval es destinarà a garantir el préstec esmentat, amb la finalitat d'extingir deutes provinents d'inversions ja realitzades.  
2. Aquest aval garanteix el total del principal del préstec i dels interessos, fins a un termini de deu anys a partir de la formalització.  
3. La concessió d'aquest aval suposa l'afectació de la participació en el Fons Nacional de Cooperació Municipal o en els ingressos de l'estat de la corporació local avalada, segons s'estableix en el Decret 106/1985, de 22 de juliol, del Govern Valencià, pel qual específica les característiques de la concessió d'avals de la Generalitat Valenciana a les corporacions locals.  
La corporació local es compromet a reintegrar les quantitats avalades per la Generalitat Valenciana a l'entitat prestadora amb caràcter preferent a qualsevol altra obligació assumida, sense perjudici de les existents fins avui.  
4. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de préstec garantida i certificació de la disposició per part del prestatari, i d'informar puntualment i en cada venciment del grau d'execució del prestatari de les seues obligacions amb l'entitat i del risc viu de l'operació per trimestres naturals vençuts.  
5. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, en cas d'incompliment en el pagament de la corporació local avalada, mitjançant l'ingrés de l'import en el termini de quinze dies comptats des de la data de recepció de l'oportuna notificació.  
6. Les quantitats pagades per la Generalitat Valenciana, en el cas d'incompliment de les obligacions per part del prestatari, reportaran un interès a favor de la Generalitat Valenciana de dos punts per damunt del pactat en el contracte de préstec.  
7. La Generalitat Valenciana renuncia expressament al benefici d'excussió que estableix l'article 1830 del Codi Civil.  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI